CELEX: 31988D0064
Language: el
Date: 1987-12-22 00:00:00
Title: 88/64/ΕΚΑΧ: Απόφαση της Επιτροπής της 22ας Δεκεμβρίου 1987 σχετικά με την έγκριση παροχής ενισχύσεων από την Ομοσπονδιακή Δημοκρατία της Γερμανίας στη βιομηχανία άνθρακα το 1988 (Το κείμενο στην γερμανική γλώσσα είναι το μόνο αυθεντικό)

Avis juridique important

|

31988D0064

88/64/ΕΚΑΧ: Απόφαση της Επιτροπής της 22ας Δεκεμβρίου 1987 σχετικά με την έγκριση παροχής ενισχύσεων από την Ομοσπονδιακή Δημοκρατία της Γερμανίας στη βιομηχανία άνθρακα το 1988 (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 033 της 05/02/1988 σ. 0034 - 0036

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Δεκεμβρίου 1987  σχετικά με την έγκριση παροχής ενισχύσεων από την Ομοσπονδιακή Δημοκρατία της Γερμανίας στη βιομηχανία άνθρακα το 1988  (Το κείμενο στη γερμανική γλώσσα είναι το μόνο αυθεντικό)  (88/64/ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 2064/86/ΕΚΑΧ της Επιτροπής της 30ής Ιουνίου 1986 σχετικά με την καθιέρωση κοινοτικών κανόνων για τη χορήγηση κρατικών ενισχύσεων υπέρ της βιομηχανίας άνθρακα (1),  Εκτιμώντας ότι:  Ι  Με επιστολή της 30ής Σεπτεμβρίου 1987, η κυβέρνηση της Ομοσπονδιακής Δημοκρατίας της Γερμανίας ενημέρωσε την Επιτροπή, σύμφωνα με το άρθρο 9 παράγραφος 2 της απόφασης αριθ. 2064/86/ΕΚΑΧ, για τα χρηματοοικονομικά μέτρα που προτίθεται να λάβει κατά τη διάρκεια του 1988 για να παρέχει άμεση ή έμμεση υποστήριξη στη βιομηχανία άνθρακα. Οι κατωτέρω οικονομικές ενισχύσεις υποβάλλονται για έγκριση στην Επιτροπή, σύμφωνα με την εν λόγω απόφαση:  1.2 //  // (εκατομμύρια DM)   // - ενίσχυση των πωλήσεων άνθρακα και κωκ στη βιομηχανία χάλυβα της Κοινότητας   // 3 500   // - ενίσχυση των επενδύσεων   // 115   // - επιδόματα ανθρακωρύχων για κάθε ημέρα υπόγειας εργασίας «Bergmannspraemie»   // 175   // - ενίσχυση ειδικής απόσβεσης στα πλαίσια των μέτρων ορθολογικοποίησης   // 20   // - βοήθεια για την κάλυψη της διαφοράς μεταξύ κοινωνικών δαπανών πραγματικών (υπαρκτών) και κανονικών   // 337   // - μέτρα μέσα στα πλαίσια του δεύτερου και τρίτου νόμου για την προώθηση της χρήσης άνθρακα στους θερμοηλεκτρικούς σταθμούς   // υπό συζήτηση  Σύμφωνα με το άρθρο 12 της απόφασης επιτρέπεται στις επιχειρήσεις άνθρακα, όπου είναι αναγκαίο, να παρέχουν εκπτώσεις στις τιμές καταλόγων τους ή στο κόστος παραγωγής, για παραδόσεις άνθρακα παραγωγής κωκ, άνθρακα υψικαμίνων και άνθρακα που εγχύεται σε υψικαμίνους για τη βιομηχανία σιδήρου και χάλυβα της Κοινότητας με μακροπρόθεσμες συμβάσεις. Οι εν λόγω εκπτώσεις δεν πρέπει να οδηγήσουν σε τιμές παράδοσης του κοινοτικού άνθρακα και κωκ, χαμηλότερες από τις τιμές του άνθρακα που εισάγεται από κράτη μη μέλη και του κωκ που παράγεται από άνθραακα παραγωγής κωκ εισαγόμενο από κράτη μη μέλη.  Σύμφωνα με την κυβέρνηση της Ομοσπονδιακής Δημοκρατίας της Γερμανίας, η ενίσχυση των πωλήσεων άνθρακα παραγωγής κωκ, κωκ υψικαμίνων και άνθρακα έγχυσης σε υψικαμίνους για τη βιομηχανία σιδήρου και χάλυβα της Κοινότητας, που ανέρχεται συνολικά σε 3 500 000 000 γερμανικά μάρκα, θα καλύψει τη διαφορά μεταξύ των τιμών της παγκόσμιας αγοράς και του κόστους παραγωγής 22 500 000 τόνων. Ως εκ τούτου, η ενίσχυση συμβιβάζεται με το άρθρο 4 της απόφασης.  Η ενίσχυση των πωλήσεων άνθρακα, κωκ υψικαμίνων και άνθρακα έγχυσης σε υψικαμίνους στη βιομηχανία σιδήρου και χάλυβα της Κοινότητας αποβλέπει στη σταδιακή διακοπή της λειτουργίας ορισμένων ανθρακωρυχείων.  Σύμφωνα με το άρθρο 2 παράγραφος 1 τρίτη περίπτωση της απόφασης, το γεγονός αυτό συμβάλλει στην επίλυση των κοινωνικών και τοπικών προβλημάτων, όσον αφορά τις εξελίξεις στη βιομηχανία άνθρακα.  Η ενίσχυση των επενδύσεων ύψους 115 εκατομμυρίων γερμανικών μάρκων προορίζεται για επενδυτικά έργα σε ανθρακωρυχεία, εργοστάσια παραγωγής κωκ, εργοστάσια παραγωγής ανθρακοπλίνθων (μπρικεττών) καθώς και σε σταθμούς παραγωγής ενέργειας σε ορυχεία. Η ενίσχυση θα καλύψει το 2,9 % της συνολικής επένδυσης των 3 900 εκατομμυρίων γερμανικών μάρκων· συμφωνεί με τις διατάξεις του άρθρου 5 παράγραφοι 1 και 2 της απόφασης για κάθε ανθρακοφόρο περιοχή.  Αν ληφθούν υπόψη οι κατευθυντήριες οδηγίες της κοινοτικής πολιτικής στον τομέα του άνθρακα, η ενίσχυση των επενδύσεων για το 1988 πρέπει να θεωρείται θετική, δεδομένου ότι θα συμβάλλει στη βελτίωση της ανταγωνιστικότητας της βιομηχανίας άνθρακα, γεγονός που συμφωνεί με το άρθρο 2 παράγραφος 1 πρώτη περίπτωση της απόφασης.  Σύμφωνα με το άρθρο 5 παράγραφος 3 της απόφασης, η κυβέρνηση της Ομοσπονδιακής Δημοκρατίας της Γερμανίας πρέπει να ενημερώνει την Επιτροπή, τουλάχιστον μια φορά το χρόνο, σχετικά με κάθε πρόγραμμα της, τους επιδιωκόμενους στόχους, το ύψος των εκχωρούμενων κεφαλαίων, καθώς και το ύψος της αντίστοιχης ενίσχυσης.  Η ενίσχυση των 175 εκατομμυρίων γερμανικών μάρκων για τη χρηματοδότηση των επιδομάτων των ανθρακωρύχων «Bergmannspraemie» (10 γερμανικά μάρκα ανά ημέρα υπόγειας εργασίας) βοηθά τη βιομηχανία άνθρακα να διατηρήσει το εξειδικευμένο σε υπόγειες εργασίες εργατικό δυναμικό της. Η ενίσχυση είναι ειδικό μέτρο που υπάρχει από χρόνια (μείωση της φορολογίας των εισοδημάτων των ανθρακωρύχων) και πρέπει να αναφέρεται χωριστά από την ενίσχυση που χορηγείται σύμφωνα με τα άρθρα 3 και 5 της απόφασης. Ως εκ τούτου, η ενίσχυση συμβιβάζεται με τμ άρθρο 6 της απόφασης.  Ο στόχος των επιδομάτων των ανθρακωρύχων «Bergmannspraemie» είναι η διατήρηση εξειδικευμένου εργατικού δυναμικού, ώστε να καταστεί δυνατή η λήψη μέτρων ορθολογικοποίησης και να βελτιωθεί η ανταγωνιστικότητα της βιομηχανίας άνθρακα, σύμφωνα με το πρώτο εδάφιο του άρθρου 2 παράγραφος 1 πρώτη περίπτωση της απόφασης.  Η κυβέρνηση της Ομοσπονδιακής Δημοκρατίας της Γερμανίας παρέχει για το 1988 τη δυνατότητα ειδικής απόσβεσης για μέτρα επέκτασης και ορθολογικοποίησης σε υπόγειες εξορυκτικές εκμεταλλεύσεις. Αυτό το επίδομα ειδικής απόσβεσης, που υπάρχει για αρκετά χρόνια και εγκρίθηκε από την την Επιτροπή ως ένα γενικό μέτρο, σύμωνο με το άρθρο 67 της ΕΚΑΧ, ανέρχεται σε 20 εκατομμύρια γερμανικά μάρκα.  Το μέτρο βασίζεται στην παράγραφο 51 του νόμου περί φορολογίας εισοδήματος και στην παράγραφο 81 του κανονισμού περί φορολογίας εισοδήματος και δεν πρόκειται να παρέχει κανένα ιδιαίτερο ανταγωνιστικό πλεονέκτημα στη γερμανική βιομηχανία εξόρυξης άνθρακα, ως προς άλλους παραγωγούς άνθρακα της Κοινότητας.  Το μέτρο θα συμβάλλει στην ενίσχυση της ορθολογικοποίησης και τη βελτίωση της ανταγωνιστικότητας, σύμφωνα με το πρώτο εδάφιο του άρθρου 2 παράγραφος 1 της απόφασης.  Από τη δήλωση που υποβλήθηκε στην Επιτροπή από την κυβέρνηση της Ομοσπονδιακής Δημοκρατίας της Γερμανίας, όσον αφορά τα μέτρα χρηματοδότησης κοινωνικών παροχών στη βιομηχανία εξόρυξης άνθρακα, προκύπτει ότι οι κρατικές συνεισφορές στα συστήματα κοινωνικής ασφάλισης της εξορυκτικής βιομηχανίας σαν σύνολο, κάνουν τις πραγματικές κοινωνικές επιβαρύνσεις των επιχειρήσεων πραγματικές κοινωνικές επιβαρύνσεις των επιχειρήσεων άνθρακα μικρότερες από τις τυπικές επιβαρύνσεις που θα έπρεπε να αναλαμβάνονται από τις εν λόγω επιχειρήσεις, σύμφωνα με το άρθρο 7 της απόφασης. Η διαφορά για την εξορυκτική βιομηχανία σαν σύνολο ανέρχεται σε 421 εκατομμύρια γερμανικά μάρκα από τα οποία το 80 % περίπου (= 337 εκατομμύρια γερμανικά μάρκα) αναφέρεται στην εξόρυξη άνθρακα.  Συνεπώς, γίνεται υπέρβαση των ορίων που τίθεται στο άρθρο 7 της απόφασης κατά το εν λόγω ποσό, το οποίο, ως εκ τούτου, πρέπει να θεωρείται ως έμμεση ενίσχυση στην τρέχουσα παραγωγή. Το κόστος παραγωγής των επιχειρήσεων μειώνεται μέσω των χαμηλών κοινωνικών επιβαρύνσεων (4,40 γερμανικά μάρκα ανά τόνο = 1,6 % του συνολικού κόστους παραγωγής).  Οι κρατικές συνεισφορές προς τα κοινωνικά συστήματα ασφαλίσεων της εξορυκτικής βιομηχανίας σαν σύνολο ισχύουν για όλες τις μορφές εξόρυξης (άνθρακας, μετάλλευμα, άλατα, κλπ) και, επομένως, συνιστούν γενικό μέτρο, σύμφωνα με το άρθρο 67 της συνθήκης ΕΚΑΧ. Σε σύγκριση με τους λοιπούς παραγωγούς άνθρακα της Κοινότητας, η μείωση του κόστους παραγωγής κατά 1,6 % δεν συνεπάγεται κάποιο ιδιαίτερο ανταγωνιστικό πλεονέκτημα για τη γερμανική βιομηχανία εξόρυξης άνθρακα, δεδομένου ότι τα έσοδα δεν καλύπτουν το κόστος παραγωγής. Κατά συνέπεια, η υπέρβαση των ορίων που τίθεται στο άρθρο 7 της απόφασης κατά 337 εκατομμύρια γερμανικά μέτρα μπορεί να εγκριθεί ως γενικό μέτρο, σύμφωνα με το άρθρο 67 της συνθήκης ΕΚΑΧ. Το μέτρο συμβάλλει επίσης στην ανακούφιση των κοινωνικών προβλημάτων που αναφέρονται στο άρθρο 2 παράγραφος 1 τρίτη περίπτωση της απόφασης.  Όσον αφορά το δεύτερο και τρίτο νόμο σχετικά με την παραγωγή ηλεκτρικής ενέργειας από άνθρακα, η κυβέρνηση της Ομοσπονδιακής Δημοκρατίας της Γερμανίας δεν είναι ακόμη σε θέση να εκτιμήσει το αντισταθμιστικό ποσό που προτείνεται να χορηγηθεί το 1988 στους παραγωγούς ηλεκτρικής ενέργειας για τη χρησιμοποίηση κοινοτικού άνθρακα.  Ως εκ τούτου, η Επιτροπή δεν είναι σε θέση να εκφέρει γνώμη για το μέτρο αυτό, που θα πρέπει, επομένως, να κοινοποιηθεί αργότερα, σύμφωνα με το άρθρο 9 παράγραφος 3 της προαναφερθείσας απόφασης.  ΙΙ  Πρέπει να γίνουν οι ακόλουθες παρατηρήσεις όσον αφορά το συμβιβάσιμο της προτεινόμενης ενίσχυσης προς την τρέχουσα παραγωγή με την καλή λειτουργία της κοινής αγοράς: - δεν προβλέπεται να υπάρξουν προβλήματα τροφοδοσίας το 1988, εξαίτιας των αποθεμάτων άνθρακα και κωκ,  - οι παραδόσεις γερμανικού άνθρακα σε άλλες κοινοτικές χώρες θα μειωθούν το 1988 σε σχέση με το 1987,  - εγκριθεί ως συμφωνίες εξίσωσης των τιμών μεταξύ των κοινοτικών παραγωγών θα είναι, πολύ περιορισμένες το 1988,  - οι τιμές του γερμανικού άνθρακα δεν θα πρέπει να οδηγήσουν, καταρχήν, σε άμεση ενίσχυση των βιομηχανικών καταναλωτών άνθρακα το 1988.  Κατά συνέπεια, οι ενίσχυσεις που θα ανακοινωθούν για την τρέχουσα παραγωγή της γερμανικής βιομηχανίας άνθρακα το 1988 συμβιβάζεται με την καλή λειτουργία της κοινής αγοράς.  ΙΙΙ  Ότι σύμφωνα με το άρθρο ΙΙ παράγραφος 2 της απόφασης, η Επιτροπή πρέπει να εξασφαλίσει ότι η άμεση ενίσχυση προς την τρέχουσα παραγωγή που εγκρίνει, χρησιμοποιείται αποκλειστικά για τους σκοπούς που εκτίθενται στα άρθρα 3 και 6 της εν λόγω απόφασης. Για το λόγο αυτό, η Επιτροπή πρέπει να ενημερώνεται ιδιαίτερα για το ύψος και τον τρόπο κατανομής, των ποσών που καταβάλλονται.  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Επιτρέπεται στην Ομοσπονδιακή Δημοκρατία της Γερμανίας να χορηγήσει ενισχύσεις συνολικού ύψους έως 4 147 000 000 μάρκα προς τη γερμανική βιομηχανία άνθρακα, από την 1η Ιανουαρίου 1988, και για όλο το ημερολογιακό έτος 1988.  Το συνολικό ποσό συνίσταται από τις ακόλουθες ενισχύσεις:  1. ένα ποσό που δεν υπερβαίνει τα 3 500 000 000 γερμανικά μάρκα υπό μορφή ενίσχυσης των πωλήσεων άνθρακα και κωκ προς τη βιομηχανία σιδήρου και χάλυβα της Κοινότητας·  2. ένα ποσό που δεν υπερβαίνει τα 115 000 000 γερμανικά μάρκα, υπό μορφή ενίσχυσης των επενδύσεων·  3. ένα ποσό που δεν υπερβαίνει τα 175 000 000 γερμανικά μάρκα, υπό μορφή ενίσχυσης των επιδομάτων των ανθρακωρύχων για κάθε ημέρα υπόγειας εργασίας («Bergmannspraemie»)·  4. ένα ποσό που δεν υπερβαίνει τα 20 000 000 γερμανικά μάρκα υπό μορφή ενίσχυσης της ειδικής απόσβεσης που μπορεί να εφαρμοστεί σε μέτρα ορθολογικοποίησης·  5. ένα ποσό που να καλύπτει τη διαφορά μεταξύ πραγματικών και κανονικών κοινωνικών δαπανών και δεν υπερβαίνει τα 337 000 000 γερμανικά μάρκα.  Άρθρο 2  Η κυβέρνηση της Ομοσπονδιακής Δημοκρατίας της Γερμανίας γνωστοποιεί στην Επιτροπή, σύμφωνα με το άρθρο 9 παράγραφος 3 της απόφασης αριθ. 2064/86/ΕΚΑΧ, δύο μήνες πριν από την ημερομηνία που ορίστηκε για τη θέση σε εφαρμογή του μέτρου, το εκτιμώμενο για το 1988 ποσό για αντισταθμίσεις, σύμφωνα με το δεύτερο και τρίτο νόμο σχετικά με την παραγωγή ηλεκτρικής ενέργειας από άνθρακα.  Η κυβέρνηση της Ομοσπονδιακής Δημοκρατίας της Γερμανίας ανακοινώνει, το αργότερο ως τις 30 Ιουνίου 1989, το πραγματικό ύψος των ενισχύσεων που χορηγήθηκαν το 1988.  Άρθρο 3  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 22 Δεκεμβρίου 1987.  Για την Επιτροπή  Nic MOSAR  Μέλος της Επιτροπής  (1) ΕΕ αριθ. L 177 της 1. 7. 1986, σ. 1.